ایران نینگ بویوک بیر قسمی گه تاثیر قالدیرگن قتتیق طوفان و یامغیر 22 کیشی نینگ هلاک بولیشی گه سبب بولدی.
ایران عاجل وضعیت لر مرکزی نینگ سوزچیسی مجتبی خالدی, اردبیل, شرقی آذربایجان, زنجان, رضوی خراسان, جنوبی خراسان, اصفهان, فارس, خوزستان, کرمان, لورستان, گیلان و کرمانشاه کبی ولایت لرده 8 می دن بیری دوام ایتگن قتتیق طوفان و یامغیر لرنینگ 22 کیشی نینگ هلاک بولیشی و 53 نفر نینگ ایسه یره له نیشی گه سبب بولگن لیگی نی بیلدیردی.
خالدی, اوشبو کیشی لرنینگ 2 نفری نینگ سیل, 20 کیشی سی نینگ ایسه چقماق سببلی هلاکتگه اوچره گن لیک لری نی معلوم قیلدی.
ایران ده 17 مارچ ده باشله گن و تقریباً بیر آی دوام ایتگن یامغیر لر سببلی 78 کیشی هلاک بولرایکن, قریب بیر مینگ نفر ایسه یره لنگن ایدی.
تورکیه جمهوریتی قیزیل یریم آی جمعیتی هم اوشبو حادثه دن تاثیرلنگن ایران ده گی عایله لر گه غذایی مواد یاردم ایتگن ایدی.
حادثه پایتخت تاشکینت ده یوزبیرگن
